I mange år arbejdede Harald Jensen for sit gamle lærested, men fra [[1887]] begyndte han at arbejde mere selvstændigt, både med portrætlitografier (fx af [[N.J. Fjord]]), hvori han ofte viser en friere behandling end de fleste af datidens danske portrætlitografer, og med farvelitografier (olietryk), fx efter [[Carl Bloch]] (''De to Munke og Kortspillere''), efter [[Christen Købke]]s maleri af [[Frederiksborg Slot]] og [[Henrik Olrik]]s portræt af [[Christian 9.|Christian IX]]. Han udførte flere farvelitografier til værket ''Danske Billeder fra Land og Søs'' (påbegyndt [[1869]]). Jensens speciale var den svære kunst at tegne med pen på stenen eller radere i stenen. Som eksempler kan nævnes litografier efter Carl Blochs ''[[Prometheus]]'' og ''Det Indre af [[Haderslev Domkirke|Mariekirken]] i [[Haderslev]]''. Han er repræsenteret i [[Kobberstiksamlingen]].
Historie